Compañeros

***Compañeros*** é unha serie de televisión producida por Globomedia que supuxo durante case 5 anos unha referencia da televisión española, emitida por Antena 3 desde o 25 de marzo de 1998 ata o 16 de xullo de 2002.

## A serie 
A pesar duns inicios algo preocupantes porque a audiencia non era todo o alta que se esperaba, na segunda tempada e coincidindo co cambio de Concha Velasco por Beatriz Carvajal a serie foi subindo lentamente en número de espectadores. Con todo, non foi ata a 3ª tempada cando se converteu na serie máis vista xunto a *Médico de familia*, *Periodistas* (ambas de Globomedia) e *Manos a la obra*, tamén de Antena 3.

A partir de aí o fenómeno fan foi crecendo cada vez máis, publicándose un libro e rodándose unha película (*No te fallaré*) dirixida por Manuel Ríos San Martín cos mesmos personaxes, que foi un dos éxitos do ano 2001.

A cuadrilla encabezada por Valle e Quimi (Eva Santolaria e Antonio Hortelano) gravou 95 capítulos de aventuras e drama social mesturado con comedia e sempre acompañados por actores como Miguel Rellán, María Garralón, Beatriz Carvajal, Tina Sáinz ou Francis Lorenzo, entre outros.

Por todo isto, *Compañeros* converteuse nunha serie familiar, non só unha serie orientada ao público xuvenil, chegando a ter máis de 6&nbsp;500&nbsp;000 espectadores no capítulo 53, o máis visto, no que secuestraban o colexio. A emisión deste episodio coincidiu casualmente coa entrega do Premio Ondas 1999 que recibiu a serie e serviu para dar a coñecer a algúns dos personaxes doutra serie de Antena 3, *Policías, en el corazón de la calle*, que se estrearía pouco despois.

A cuadrilla terminou o colexio como era natural e tívose que buscar a uns novos mozos que protagonizasen a serie. Tras un larguísimo *casting* apareceron David Janer e Begoña Maestre como cabezas da nova cuadrilla (Martín e Duna). A nova cuadrilla sobreviviu 26 capítulos aínda que os índices de audiencia baixaron a segunda tempada ao enfrontarse a *Operación Triunfo*, que acaparou grandes cotas de pantalla.

Antena 3 e Globomedia decidiron terminar a serie en xullo de 2002 (no episodio 121) cuns últimos capítulos nos que se narraba a morte do personaxe de Beatriz Carvajal, Marisa, que alcanzaron unha media de 22,5% de share.

## Repartimento 
* Antonio Hortelano, como **Quimi Verdet**
* Eva Santolaria, como **Valle Bermejo Fuentes **
* Julián González, como **César Vallalta **
* Duna Jové, como **Arancha Alberti **
* Manuel Feijóo, como **Luismi Bárcenas **
* Lara de Miguel, como **Sara Antón**
* Nicolás Belmonte, como **Eloy Rubio Viñé**
* Virginia Rodríguez, como **Isabel Arbueso**
* Ruth Núñez, como **Tanja Mijtovic**
* Irene García, como **Marta Durán **
* Miguel Ángel Muñoz, como **Charlie **
* Raúl Peña, como **Pedro Casal**
* Rebecca Cobos, como **Mercedes Gimeno **
* Tito Augusto, como **Nacho Barahona **
* Francis Lorenzo, como **Alfredo Torán**
* Miguel Rellán, como **Félix Torán**
* Beatriz Carvajal, como **Marisa Viñé **
* María Garralón, como **Rocío Fuentes **
* Mercè Pons, como **Ana Alberti **
* Ana Otero, como **Nuria **
* Concha Velasco, como **Charo **
* Manuel Zarzo, como **Tomás Alberti **
* Tina Sáinz, como **Tere Roncesvalles **
* Lola Baldrich, como **Lucía **
* Armando del Río, como **Suso**
* César Rea, como **Gustavo Gil**
* Estrella Zapatero, como **Virginia **
* Enrique Arce, como **Javier Quevedo **
* Cristina Peña, como **Josefa Salvador "Jose"**
* Alejandro Sigüenza, como **Óscar **
* Olga Molina, como **Bego Torán **
* Amanda García, como **Nadia Llano **
* Daniel Retuerta, como **Lolo Bermejo Fuentes **
* César Cidón, como **Carlitos Arbueso **
* Jorge San José, Juan José Ballesta e Daniel Esparza, como **Emilio Rubio Viñé **
* Clara Lago, como **Desirée **
* Álvaro Monje, como **Jimmy **
* Elena de Frutos, como **Cristina Arbueso**
* Pepo Oliva, como **Luis Bermejo **
* Pilar Punzano, como **Míriam Iniesta **
* Antonio Zabálburu, como **Miguel Alberti **
* Jorge Bosch, como **Toni Verdet **
* Begoña Maestre, como **Duna Belarde **
* David Janer, como **Martín Bermejo **
* Raúl Arévalo, como **Carlos Medina **
* Fernando Cuesta, como **Max Noriega **
* Alba Alonso, como **Leo Peña **
* Alejandro García, como **Sergio Palacios "Serpa"**
* Montse Pla, como **Montse**

## Capítulos e audiencias 
## Premios 
1999
* Premio Ondas á Mellor serie nacional.
* Premio da Unión de Actores á Mellor actriz protagonista de televisión (Beatriz Carvajal).

2000
* Premio TP de Ouro á Mellor serie nacional.
* Nomeamento ao TP de Ouro á Mellor actriz (Eva Santolaria).
* Nomeamento ao Premio da Academia das Ciencias e as Artes de Televisión ao Mellor programa de ficción.

2001
* Premio TP de Ouro á Mellor serie nacional.
* Premio TP de Ouro á Mellor actriz (Eva Santolaria).
* Nomeamento ao Premio da Academia das Ciencias e as Artes de Televisión á Mellor interpretación feminina (Tina Sáinz).

2002
* Nomeamento ao Premio TP de Ouro ao Mellor actor (David Janer).

## Véxase tamén 
### Ligazóns externas 
* A serie en Formula TV
* Sitio web sobre *Compañeros*